Diari Oficial de la Generalitat Valenciana


Sumari del DOGV 5559, del 19-07-2007 (2007/7589)

Informació pública de l'aprovació parcial del Projecte d'Urbanització de les Unitats d'Execució 1, 2 i 5 Nord del Palància. Expedient 25/02-PL.
-----------------------------------------------------------------------------------------------------------------------------------------------

### Dades del document

Número de DOGV
:   5559

Data del DOGV
:   19-07-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/7589


Data del document
:   28-05-2007

Organisme emissor
:   Ajuntament de Sagunt

Tipus de document
:   Informació Pública

Descriptors 

:   * Sagunt
    * pla d'urbanisme
    * administració local

Informació pública de l'aprovació parcial del Projecte d'Urbanització de les Unitats d'Execució 1, 2 i 5 Nord del Palància. Expedient 25/02-PL. [2007/7589]  
La Junta de Govern Local, en sessió ordinària celebrada el dia 20 de desembre de 2006, va adoptar, per unanimitat, entre altres, l'acord següent:  
40 Aprovació parcial del Projecte d'Urbanització de les Unitats d'Execució 1, 2 i 5 Nord del Palància. Expedient 25/02-PL.  
Primer  
Aprovar definitivament el Projecte d'Urbanització de les Unitats d'Execució 1, 2 i 5 Nord del Palància, amb data entrada 21 de juny de 2006, número de registre d'entrada 38.171.  
Segon  
Publicar el present acord en el Butlletí Oficial de la Província i en el Diari Oficial de la Comunitat Valenciana de conformitat amb el que disposa l'article 152 de la Llei Urbanística Valenciana.  
Tercer  
Atorgar un termini de dos mesos per a aportar la documentació refosa exigida en l'informe dels servicis tècnics municipals.  
Este acte, de conformitat amb el que establix l'article 109 de la Llei 30/1992, de 26 de novembre, posa fi a la via administrativa.  
Contra este acte es podrà interposar, amb caràcter potestatiu, recurs de reposició o impugnar-lo directament davant de la jurisdicció contenciosa administrativa.  
En el cas que s'opte per la interposició del recurs de reposició, es farà davant de l'òrgan municipal que va dictar l'acte i en el termini d'un mes, a comptar des de l'endemà de la publicació d'este; caldrà tindre en compte que esta interposició impedirà, fins a la resolució expressa o desestimació presumpta del recurs, la utilització de la via contenciosa administrativa.  
El recurs haurà de resoldre's i notificar-se en el termini d'un mes; s'entendrà desestimat i quedarà expedita la via contenciosa administrativa, en cas contrari.  
En el cas que es decidisca interposar recurs contenciós administratiu directament es farà davant del jutjat contenciós administratiu corresponent amb seu a la ciutat de València, en el termini de dos mesos, comptats des de l'endemà de la publicació del present acord, de conformitat amb el que disposen els articles 8 14, 46 de la Llei 29/1998, de 13 de juliol.  
Tot això sense perjudici que puga exercir qualsevol altra acció o recurs que s'estime convenient en defensa dels seus drets.  
Cosa que es trasllada als efectes oportuns i a reserva del que resulte de l'aprovació de l'acta corresponent.  
Sagunt, 28 de maig de 2007.- L'alcaldessa: Gloria Calero Albal.